internet vaartha 114 Views
 
హైదరాబాద్‌ : హైదరాబాద్‌ మేనేజ్‌మెంట్‌ అసోసియేషన్‌ కొత్త అధ్యక్షునిగా శ్రావణ్‌కుమార్‌ మదప్‌ ఎన్నికయ్యారు. సంస్థ 51వ సర్వసభ్య సమావేశంలో కొత్త కార్యవర్గ ఎన్నికలను కూడా నిర్వహించారు. అధ్యక్షునిగా శ్రావణ్‌కుమార్‌ మదప్‌తోపాటు ఉపాధ్యక్షునిగా కె.హరీష్‌ చంద్ర ప్రసాద్‌, కార్యదర్శిగా రవికుమార్‌ పీసపాటి, సంయుక్త కార్యదర్శిగా విజయ్ వేదాంతం, కోశాధి కారిగా టిటిరెడ్డిలు ఎన్నికయ్యారు. హైదరాబాద్‌ మేనేజ్‌మెంట్‌ అసోసియేషన్‌ను అత్యున్నతస్థాయి సంస్థగా తీర్చిదిద్దడంలో తన బాధ్యత మరింత పెరిగిందని శ్రావణ్‌కుమార్‌ పేర్కొన్నారు. ఉన్నత ప్రమాణాలున్న సదస్సులు, శిక్షణ, ప్రొఫెషనల్‌ నెట్‌వర్కింగ్‌ అవకాశాలు ఉన్నాయి. ఈ ఆర్థిక సంవత్సరానికి సంబంధించిన వివిధ కార్యక్రమా ల కేలండర్‌ను కూడా వెలువరించాలని నిర్ణయించారు. మెకానికల్‌ ఇంజనీర్‌తో పాటు ఎంబిఎ ఉస్మానియా నుంచి డిగ్రీతీసున్న శ్రావన్‌కుమార్‌ ఔత్సాహిక పారిశ్రామికవేత్తలకు మార్గదర్శిగా నిలిచారు. హరిశ్చంద్రప్రసాద్‌ గతంలో ఫ్యాప్సీ అధ్యక్షునిగా పనిచేసారు. సంస్థలో రవికుమార్‌, విజయ్ వేదాంతం, టిటిరెడ్డిలు మేనేజింగ్‌ కమిటీలో సుదీర్ఘకాలంగా కొనసాగుతున్నారు.